Dody Hanggodo

Ir. Dody Hanggodo, M.PE. (lahèr 7 Februari 1966) panèka insinyur bân pangusaha Indonesia sè lahèr è Mojokerto, Jhâbâ Tèmor. Tangghâl 21 Oktober 2024, salèrana èlanti' mènangka Menteri Kalakowan Umum Republik Indonesia dâlem Kabinèt Merah Putih sareng Prèsidèn Indonesia Prabowo Subianto.Yuliawati, Lis (21 Oktober 2024). "AHY Sebut Prabowo Tunjuk 4 Kader Demokrat Menteri dan 1 Wamen". VIVA.co.id. Èaksès tangghâl 22 Oktober 2024. Salèrana panèka eppa' dâri Aushaf Fajr Herdiansyah, panèka tokoh HIPMI Jhâbâ Tèmor sè sempet nyalon mènangka Bekkèl Bupati Nganjuk dâlem Pèlèyan umum Bupati Nganjuk 2024."Prabowo Lantik Menteri Pekerjaan Umum Dody Hanggodo, Ini Profilnya". Kompas TV.

 Pendidikan 
Dody Hanggodo ngabi' bâkto kènè'na bân mamarè pendidikan dhâsar è SD Rajawali Banjarmasin (lulus è taon 1977). Pas salèrana apinda ka Temanggung ghâbây alanjut studina è SMPN 2 Temanggung (1978–1981) bân SMA Kolese De Britto Yogyakarta (1981–1984). Saellana lulus SMA, salèrana alanjut studina è program studi Teknik Perminyakan, Institut Teknologi Bandung bân ollè gellar Insinyur è taon 1989.

È taon 1992, salèrana suksès ollè gellar Master of Petroleum Engineering (M.PE.) saellana ajhâlâni pendidikan è The University of Tulsa, Oklahoma, Amerika Serikat.

 Organisasi 
Sejjhâk ajabat mènangka Menteri Kalakowan Umum, Dody Hanggodo toron ka dhunnya politik kalabân dhâddhi bâgiyân dâri Partai Demokrat. Salèrana èkaparcajâ ghâbây ajabat mènangka Bekkèl Katua Umum DPP Partai Demokrat periode 2025–2030.Sutrisna, Tria (23-03-2025). Fitria Chusna Farisa (ed.). "AHY Tunjuk 7 Waketum Demokrat 2025-2030: Ada Ibas, Dody Hanggodo, dan Dede Yusuf". kompas.com. Èaksès tangghâl 23-03-2025. Salaènna jârèya, Dody jhughân kapèlè mènangka Dèwan Pembina Persatuan Insinyur Indonesia tangghâl 13 Februari 2025.

 Karir 
Karir profesional Dody tamaso' pan-bârâmpan jabadhân strategis è sèktor Minnya' bân Pangembhângan Bisnis. Dody ngawwâlli karirra è ASAMERA Oil Co. Kalabân ajabat mènangka  Petroleum Engineer è taon 1989 kantos 1990. Pas salèrana ajabat è perusahaan kasebbhut mènangka Oil Field Production Supervisor kantos taon 1995. È bâkto sibu'na è perusahaan minnya', salèrana ajabat mènangka Assistant Vice President Citibank, N.A. è taon 1993–1998.

È taon 1999–2002, salèrana alanjut karirra mènangka General Manager Fajrindo Group. Saellana jârèya, salèrana negghu' jabadhân mènangka Business Development Manager è duwâ' perusahaan, panèka PT Tri Usaha Bhakti (2002–2004) bân PT Wahana Krida Mandiri (2004–2006).

Dody toman ajabat mènangka Komisaris PT Pradiksi Gunatama Tbk è Kalimantan Tèmor è taon 2017 bân 2018. Salastarèna jârèya, salèrana ajabat mènangka Komisaris PT Senabangun Anekapertiwi periode 2019 bân 2020.

 Katerlibadhân dâlem Entitas Offshore 
Dody ècatet mènangka sè andi' otabâ sè adaftar dâri Colestar Resources Ltd, panèka perusahaan offshore sè bâdâ è kapolowan Virgin Britania Raya. Perusahaan ka'dinto akontribusi mènangka parantara dâlem èkspor batubara dâri Jhonlin Group milik Haji Isam ka pan-bârâmpan Naghârâ, tamaso' Cèna, India, bân Filipina. Transaksi lèbât Colestar Resources Ltd èlaporaghi bâdâ kalabân arghâ èkspor sè lebbi rendâ dâri arghâ pasar, praktik sè èkennal mènangka under-invoicing, sè bisa apangaro panarèma'an pajak è Indonesia bân dhâddhi bâgiyân dâri sosonan transfer pricing.Buehler, Michael (2025-12-26). "The Jhonlin Group's coal corridor from Indonesia". Medium. Èaksès tangghâl 2025-12-27.

 Sombher-sombher